Държавен вестник, бр. 61, 2006 г., стр. 38

С Т Р .  38
Д Ъ Р Ж А В Е Н   В Е С Т Н И К
Б Р О Й  61
1. единния формуляр за атестиране на съ-
дии, прокурори и следователи и на администра-
тивни ръководители, комплектован, с направе-
ните писмени възражения на атестирания съ-
дия, прокурор или следовател;
2. заявление от заинтересования съдия, про-
курор или следовател (в случаите по чл. 129,
ал. 2 и чл. 142, ал. 2 от Закона за съдебната
власт);
3. актовете, с които са определени членове-
те на помощната атестационна комисия.
Чл. 59. (1) Комисията по предложенията и
атестирането към Висшия съдебен съвет про-
вежда атестирането на съдиите, прокурорите и
следователите и на административните ръко-
водители, като изслушва по преценка заинте-
ресуваните лица. Комисията може да изисква
събирането на допълнителна информация във
връзка с показателите за атестиране на съдии,
прокурори и следователи.
(2) В случай че атестираният подаде писме-
но възражение срещу комплексната оценка в
изготвения единен формуляр, възражението се
разглежда от комисията по предложенията и
атестирането, която изготвя становище.
(3) При атестирането комисията по предло-
женията и атестирането взема предвид и вре-
мето, през което атестираният е отсъствал в
платен/неплатен отпуск или в отпуск поради
временна нетрудоспособност.
(4) Член на комисията по предложенията и
атестирането няма право да участва в гласува-
нето на решения, които се отнасят лично до
него, негов съпруг или роднина по права линия,
по съребрена линия до четвърта степен или по
сватовство до трета степен включително.
Чл. 60. (1) Положителната атестация има три
степени—задоволителна, добра и много добра.
(2) Отрицателна атестация изключва увели-
чаването на трудовото възнаграждение на ма-
гистратите.
Чл. 61. (1) Комисията по предложенията и
атестирането внася резултатите от атестиране-
то за разглеждане от Висшия съдебен съвет в
14-дневен срок от постъпване на предложението.
(2) Висшият съдебен съвет разглежда резул-
татите от проведеното атестиране, постъпило-
то възражение и становището на комисията по
предложенията и атестирането и по своя пре-
ценка изслушва атестирания.
(3) Висшият съдебен съвет се произнася по
отрицателната атестация в едномесечен срок от
постъпването є след изслушване на съответния
съдия, прокурор или следовател, като му се дава
възможност да представи и писмени възраже-
ния. Лицето се уведомява най-късно 7 дни преди
заседанието, на което ще бъде изслушано.
(4) В атестацията могат да се правят препо-
ръки към атестирания, чието изпълнение се взе-
ма предвид при последващото му атестиране.
Раздел Х
Единен формуляр
Чл. 62. (1) С попълването на единен фор-
муляр (приложението) за всички длъжности
на съдиите, прокурорите и следователите и за
административните ръководители се обобща-
ва информацията и се оценява работата на
атестирания.
 (2) Единният формуляр включва: кадрова
справка, мнение от административния ръко-
водител, справка по чл. 30б, ал. 4, т. 2, 3, 4, 5,
6 и 7 от Закона за съдебната власт, оценки по
общите критерии за атестиране и комплексна
оценка.
(3) Оценките по общите критерии за атести-
ране в единния формуляр трябва да бъдат под-
крепени с коментар, основан на факти.
Чл. 63. Въз основа на извършеното оценява-
не по чл. 62 се формира комплексна оценка,
попадаща в някоя от следните категории:
1. “отрицателна”;
2. “положителна задоволителна”;
3. “положителна добра”;
4. “положителна много добра”.
Чл. 64. Единният формуляр се връчва на
атестирания съдия, прокурор или следовател
или на атестирания административен ръково-
дител, който има възможност в 14-дневен срок
да направи писмени възражения.
Чл. 65. (1) При настъпване на основание за
атестиране не се изготвят единен формуляр и
справка за обстоятелствата по чл. 30б, ал. 4 от
Закона за съдебната власт, ако в 6-месечен срок
преди това съдията, прокурорът или следова-
телят е бил положително атестиран на друго
основание.
(2) В случая по ал. 1 се прилагат: изготвени-
ят по-рано единен формуляр, актуализираната
справка за обстоятелствата по чл. 30б, ал. 4 от
Закона за съдебната власт, актуализираната кад-
рова справка и мнение на административния
ръководител.
Преходни и заключителни разпоредби
§ 1. Тази наредба се издава на основание
чл. 30б, ал. 9 от Закона за съдебната власт.
§ 2. Тази наредба отменя Временните прави-
ла относно реда за атестиране на съдии, проку-
рори и следователи, приети от Висшия съдебен
съвет на 26.I.2005 г. с протокол № 1.
§ 3. В срок до 1.Х.2006 г. общите събрания
на съдиите, прокурорите и следователите в съ-
ответните съдилища, прокуратури и следстве-
ни служби утвърждават списък на атестира-
щите съдии, прокурори и следователи, като до
този срок атестирането се извършва по досе-
гашния ред.
Председателстващ Висшия съдебен съвет:
Г. Петканов